《草堂与山僧夜坐自牧马大见过》
宋代·王称

移居深入水南村，五柳新栽正对门。傍岸春流沿翠筱，乱藤栖对近黄昏。

床头折简山人致，灯下名香野衲焚。童子夜深知客至，隔邻呼取醉芳尊。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。